

 REPUBLIKA HRVATSKA

OPĆINSKI SUD U ĐAKOVU

Komisija za provedbu javnog natječaja

Broj: 7 Su-160/2021-15.

Đakovo, 16. lipnja 2021.

**OBAVIJEST I UPUTA KANDIDATIMA
O DATUMU TESTIRANJA**

 Povodom javnog natječaja za prijam službenika u državnu službu na neodređeno vrijeme na radno mjesto

administrativni referent – sudski zapisničar **–** 1 izvršitelj/ica

objavljenog u Narodnim novinama broj 53/2021 dana 19. svibnja 2021. godine te na službenim stranicama Općinskog suda u Đakovu, Ministarstva pravosuđa i uprave Republike Hrvatske i Hrvatskog zavoda za zapošljavanje, Komisija za provedbu javnog natječaja kandidate koji su podnijeli pravovremene i potpune prijave, te koji ispunjavaju propisane formalne uvjete po javnom natječaju, poziva na

**testiranje koje će se održati dana 23. lipnja 2021. godine u 11,00 sati**

**u prostorijama Ekonomske škole Braće Radića,**

**Đakovo, Vijenac kardinala Alojzija Stepinca 11.**

 Osobe koje su podnijele molbe koje su nepotpune, nepravodobne ili ne ispunjavaju propisane formalne uvjete dobile su pisanu obavijest putem e-pošte da se ne smatraju kandidatima prijavljenima na javni natječaj, te ne mogu pristupiti testiranju.

 Kandidat koji nije pristupio testiranju smatrat će se da je povukao prijavu na javni natječaj i neće se više smatrati kandidatom prijavljenim na javni natječaj.

 Po dolasku na testiranje od kandidata će biti zatraženo predočenje isprava radi utvrđenja identiteta. Kandidati koji ne mogu dokazati identitet ne mogu pristupiti testiranju.

 Nakon utvrđivanja identiteta kandidati će pristupiti testiranju u pisanom obliku koje se sastoji od dva dijela, pisane provjere znanja i provjere točnosti i brzine pisanja na osobnom računalu.

 Kandidati su dužni pridržavati se utvrđenog vremena i rasporeda testiranja.

 Zbog epidemiološke situacije izazvane pojavom bolesti Covid-19, uzrokovane virusom SARS-CoV-2, pozivaju se kandidati da na testiranje pristupe sa zaštitnom maskom i ponesu kemijsku olovku.

 Tijekom održavanja pisanog testiranja kandidati neće moći koristiti literaturu i bilješke, napuštati prostoriju ili se služiti mobitelom.

Kandidati koji se budu ponašali neprimjereno ili bi prekršili jedan od gore navedenih pravila bit će udaljeni s testiranja i njihov rezultat i rad komisija neće bodovati.

Pravni i drugi izvori za pripremanje kandidata za testiranje objavljeni su s danom objave javnog natječaja na web stranici suda.

 Kandidati koji su zadovoljili na pisanom dijelu testiranja (pismena provjera i testiranje brzine i točnosti pisanja na računalu) pristupiti će razgovoru (intervjuu) s Komisijom, a popis kandidata i vrijeme određeno za intervju biti će objavljeno na web stranici suda.

 Komisija za provedbu javnog natječaja